OpenLLM-France/wikimedia huggingface dataset:
# Tiva-C LaunchPad

Tiva-C LaunchPad (o T4C) és una plataforma de prototips electrònics basats en una família de microcontroladors creada per Texas Instruments. Les plaques de prototips són de la grandària aproximada d'una targeta de crèdit. Estan equipades amb un microcontrolador ARM Cortex-M4F, fabricat per Texas Instruments, amb una CPU de 32 bits funcionant de 80 a 120 MHz. La T4C Seriïs T4C123G LaunchPad és una millora de la TU de la Stellaris LaunchPad afegint opcions de suport de PWMs per a control de moviment i amb suport d'USB Host.
Estan equipats amb 40 o 80 pines multifunció, és a dir, poden ser configurats com a entrades o sortides, digitals o analògiques o altres funcions, permetent una gran varietat d'aplicacions. Els seus pines són compatibles amb l'estàndard de 3,3 V.

## Comparació amb Arduino

A part del millor rendiment de les CPU ARM Cortex-M4F, el rellotge és de 80 MHz o 120 (en la versió bàsica), la qual cosa fa a la plaques Tiva-C de 5 a 7 vegades més ràpides que els microcontroladors del Arduino UN, que són ATMEGA328P a 16 MHz. Igual que amb qualsevol Cortex M4, la CPU és compatible amb les instruccions DSP (Digital Signal Processor), amb algunes limitacions. En aquest cas, és capaç de realitzar el processament del senyal, per exemple, el mostreig de la veu humana humana amb una bona qualitat, capaç de ser processada en Matlab

## Programari de programació

Es pot utilitzar el llenguatge C amb un compilador subministrat per Texas Instruments, utilitzar el compilador GCC (GNU Compiler Collection) o a través del Projecte Energia que és una variant Open Source de l'entorn de desenvolupament integrat (IDE) del Arduino. Té un programa bootloader pre-instal·lat, permetent que la placa pugui ser reprogramada mitjançant un port estàndard USB 2.0 (que no requereix maquinari especial).

## Popularitat

LaunchPad ha aconseguit certa popularitat entre els aficionats per la seva flexibilitat, la disponibilitat de programari de desenvolupament gratuït i la capacitat de reprogramar-ho sense usar cap maquinari especial.

## Projectes LaunchPad

s'han construït Molts projectes totalment utilitzables utilitzant el LaunchPad com a plataforma basi, sovint amb poques o cap parts addicionals. Hi ha plans per convertir el LaunchPad en un dispositiu portàtil ARM-ISP per programar una família completa de dispositius ARM. També hi ha cursos disponibles i llibres gran públic per aprendre a programar ARM utilitzant el llenguatge C, aplicables a qualsevol disseny LaunchPad.

## Referències

* ↑ TI LaunchPad Product Description
* ↑ http://www.ti.com/lit/ml/spmt284/spmt284.pdf
* ↑ EK-TM4C123GXL LaunchPad Evaluation Kit
* ↑ Texas Instruments - Download CCS
* ↑ GCC

## Vegeu també

* Arduino
* BeagleBoard
* Raspberry Pi
* Computador en una targeta
* Domòtica
# La Torre de Cabús

La Torre de Cabús és una muntanya de 2.778 metres que es troba entre els municipis d'es Valls de Valira, a la comarca de l'Alt Urgell i d'Alins, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Russell Alan Mittermeier

    Aquest autor és citat en taxonomia animal amb el nom «Mittermeier».
Russell Alan Mittermeier, nascut el 8 de novembre del 1949 a Nova York, és un primatòleg, herpetòleg i antropobiòleg estatunidenc. Ha escrit diverses obres científiques i de divulgació i és l'autor de més de 300 articles científics.

## Biografia

Russell Alan Mittermeier s'apassionà per a la lectura de la Llista Vermella de la UICN i el seu primer llibre dedicat als mamífers, publicat el 1966 en forma de classificador.
Fou nomenat president de l'organització estatunidenca de protecció de la natura Conservation International el 1989. Sota la seva presidència, aquesta organització reprengué el concepte de «zones sensibles» de la biodiversitat, desenvolupat des del 1988 a la Universitat d'Oxford per l'equip de Norman Myers, i decidí concentrar els seus diners i el seu temps temps en la conservació d'aquests punts clau de la biodiversitat.
De manera complementària amb la conservació d'aquests llocs amenaçats, Mittermeier, amb els seus col·legues de Conservation International, també introduí altres conceptes: les nocions de «zones salvatges» d'alta biodiversitat i de país de «megadiversitat».

## Referències

* ↑ Marie Lescroart, « L'histoire de la Liste rouge : depuis 50 ans le baromètre de la vie », a Terre sauvage - Vivre la nature !, núm. 311, desembre 2014, pàg. 18-25
* ↑ Russel A. Mittermeier, Tom Brooks, Gustavo Fonseca & Daniel Brito, « Hotspots et régions sauvages », a Pierre Jacquet & Laurence Tubiana (dir.), Regards sur la Terre 2008, L'annuel du développement durable ; Dossier : Biodiversité, nature et développement, Presses de Sciences Po, col·lecció. Annuels, París, 2007, pàg. 131-133 ISBN 978-2-7246-1043-7
* ↑ Russell A. Mittermeier, Tom Brooks, Gustavo Fonseca & Daniel Brito, « Les pays de mégadiversité », a Pierre Jacquet & Laurence Tubiana (dir.), Regards sur la Terre 2008, L'annuel du développement durable ; Dossier : Biodiversité, nature et développement, Presses de Sciences Po, col·lecció. Annuels, París, 2007, pàg. 153-154 ISBN 978-2-7246-1043-7
# Turó de l'Escobet

El Turó de l'Escobet és una muntanya de 1.519 metres que es troba al municipi d'Alins, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Turó de l'Escobet». Gran Enciclopèdia Catalana. Barcelona: Grup Enciclopèdia Catalana.
# El Cas Àngelus, la fascinació de Dalí

El Cas Àngelus, la fascinació de Dalí (El Caso Ángelus, la fascinación de Dalí) és una pel·lícula espanyola del 2023 dirigida per Joan Frank Charansonnet. És un film històric que narra un episodi important en la vida del pintor Salvador Dalí.

## Argument

El film aborda la fascinació que sempre va sentir Dalí pel quadre de L'Àngelus de Millet, que el va motivar a escriure un tractat titulat El mito trágico del Ángelus de Millet. Aquest va ser publicat a França per l'editor Jean-Jacques Pauvert al 1963.
Profunditza, partint d'aquesta sugerent premissa, a l'enigmàtica figura del pintor a través de la investigació que ell mateix porta a terme durant anys sobre la gènesis de l'anomenada obra pictòrica.
* Joan Frank Charansonnet com a Dalí (1963)
* Montse Alcoverro com a Gala (1963)
* Ricard Balada com a Dalí jove
* Esther Nubiola com a Gala jove
* Eduard Alejandre com a Brunet
* Joan Massotkleiner com a Sr.Roig
* Ramon Godino com a Genís
* Alan Chipot com a François millet
* Silvia Sabaté com a Sra.Roig
* Núria Hosta com a Sra.Canal
* Enrique Del Pozo com a Sr.Canal
* Miquel Sitjar com a Kaly
* Júlia Creus com a Àngels
* Jaume Najarro com a Pagés Àngelus de Millet
* Montse Ribadellas com a Dolors
* Dodi de Miquel com a Antoine
* Alex Van Whije com a Capitan SS
* Jaume Montané com a Pauvert
* Elena Codó com a Cintia
* Gal Soler com a Sr.Allés
* Elena Antón com a Pagesa Àngelus de Millet
* Jordi Reverté com a Revisor
* Juna Charansonnet com a Neta Srs.Roig
* Gala Charansonnet com a Neta Srs.Roig
* Xavi Prat com a Pescador
* Marta Font com a Sra.Allés
* Laia Díaz com a Ballarina
* Guillem Rosell com a Pierre
* Dalmau Díaz com a Noi de les aigües

## Referències

* https://www.ccma.cat/tv3/alacarta/telenoticies/rodatge-a-lemporda-del-cas-angelus-la-fascinacio-de-dali/video/6154347/
* https://www.sensacine.com/peliculas/pelicula-303645/
* https://cineconn.es/el-caso-angelus-la-fascinancion-de-dali-rodaje/
* https://www.youtube.com/watch?v=FX1vN2BKU10
# YAML

YAML és un dels llenguatges de serialització de dades més populars, i s'utilitza principalment per escriure arxius de configuració.
L'acrònim recursiu YAML significa IAML Ain't Markup Language. Aquest llenguatge està dissenyat tenint en compte la flexibilitat i l'accessibilitat, de manera que és fàcil d'entendre i llegible per a l'ésser humà. YAML treballa amb tots els llenguatges de programació moderns i s'utilitza àmpliament en la persistència de dades, missatgeria a Internet, compartició de dades en cada idioma i molts altres llocs. Els arxius YAML tenen l'extensió .yaml o .yml.
Els fitxers YAML tenen una estructura fàcil de llegir però amb una estructura molt estricte basada en l'ús de la indentació amb espais(sense l'ús de tabuladors).
Hi ha moltes eines que utilitzen aquest tipus de fitxers per guardar les configuracions com, per exemple les eines de configuració de xarxa Netplan per Ubuntu Linux i l'eina d'automatizació de tasques Ansible.

## Referències

* ↑ «The Official YAML Web Site». [Consulta: 20 desembre 2024].
* 1 2 «YAML Tutorial : A Complete Language Guide with Examples» (en anglès). [Consulta: 20 desembre 2024].
* ↑ «Examples - Netplan documentation». [Consulta: 20 desembre 2024].
* ↑ «YAML Syntax — Ansible Community Documentation». [Consulta: 20 desembre 2024].

## Enllaços externs

* YAML LINT Online
# L'Escomelleda

L'Escomelleda és una muntanya de 1.966,7 metres d'altitud del terme municipal de Vall de Cardós, a la comarca del Pallars Sobirà, dins del territori de l'antic terme d'Estaon.
Està situada a llevant del Montalto, del qual és, de fet, el contrafort de llevant. També queda al nord del Coll de Campirme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* L'Escomelleda en el seu entorn, a l'Institut Cartogràfic de Catalunya
# Antonio del Ribero Cidraque

Antonio del Ribero Cidraque (Alacant, 1818 - Madrid, 1878) fou un advocat, propietari i polític valencià, diputat a Corts Espanyoles durant el regnat d'Isabel II d'Espanya.
Estudià filosofia al Seminari de Sant Miquel d'Oriola i dret a la Universitat de València. Va fer fortuna comprant censos a Alacant aprofitant la desamortització de Mendizábal. Així el 1839 es va instal·lar a Madrid, on va obrir un bufet d'advocats que el 1848 va aconseguir l'indult de nombrosos demòcrates, inclòs l'alacantí Manuel Carreras Amérigo.
Inicialment milità en el Partit Progressista, amb el que fou elegit diputat a Corts Espanyoles el 1854, 1857 i per la Unió Liberal el 1863 i 1865. Entre les seves intervencions, cal destacar el debat sobre la Llei de Ferrocarrils i sobre la desamortització de Pascual Madoz. Després de la revolució de 1868 fou candidat monàrquic a les eleccions generals espanyoles de 1869, però no fou escollit. Fou diputat de la Unió Liberal per Alacant a les eleccions generals espanyoles de 1871, i quan es produí la restauració borbònica evolucionà cap al Partit Conservador

## Enllaços externs

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.468. ISBN 9788495484802.
* Fitxa del Congrés dels Diputats (castellà)
# Turó del Ran de la Part

El Turó del Ran de la Part és una muntanya de 1.464 metres que es troba al municipi d'Alins, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lo Tossal (Soriguera)

Lo Tossal és una muntanya de 1.201,4 metres d'altitud del terme municipal de Soriguera, a la comarca del Pallars Sobirà. Pertany al territori del terme primigeni de Soriguera.
Està situat al sud-oest de la zona central del terme antic de Soriguera, a ponent de Tornafort i al sud-est de Malmercat, a l'esquerra del Barranc de Santa Maria.
És dins del Parc Natural de l'Alt Pirineu.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* Lo Tossal en el seu entorn, a l'Institut Cartogràfic de Catalunya
# Antoniu Bonifaziu

Antoniu Bonifaziu, també conegut com a Tiziu (Ersa, 1866 - Niça, 1933) fou un escriptor cors. Treballà com a professor d'italià a l'ensenyament secundari. Va compondre nombrosos estudis sobre Còrsega i amb Paul Arrighi va editar l'almanac Annu Corsu. El 1925 va compondre una A prima grammatichella corsa, que serà bàsica en la normalització literària del cors d'aquells anys. És autor de comèdies i alguna poesia.

## Obres

* E galline di Zia Mega. Scappa Scappa Trè quadretti (1923)
* All'urna (1923)
* U Scupatu (1923)
* Frutti d'imbernu (1924), poesia
* A prima grammatichella corsa (1926)
* Prima di more

## Enllaços externs

* (cors) Biografia Arxivat 2009-02-12 a Wayback Machine.
# Turó des Plaus de Boldís

El Turó des Plaus de Boldís és una muntanya de 2.497 metres que es troba al municipi de Lladorre, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Giovanni Treccani

Giovanni Treccani degli Alfieri (italià: [dʒoˈvanni trekˈkaːni]), 3 de gener de 1877 - 6 de juliol de 1961, va ser un industrial tèxtil italià, editor i mecenes cultural. Va patrocinar l'Institut Giovanni Treccani, establert el 18 de febrer de 1925 per publicar l'Enciclopedia Italiana (actualment més coneguda amb el seu propi nom, Enciclopedia Treccani).
Treccani era fill d'un farmacèutic. Als 17 anys va emigrar a Alemanya per treballar com a treballador tèxtil. El 1924, esdevingué senador d'Itàlia. El 1925 es va començar a treballar a l'Institut d'Enciclopèdia Italiana. El 1937 se li va concedir el títol de comte i el 1939 va rebre un títol honoris causa en literatura per la Universitat de Milà.

## Referències

* ↑ «Treccani degli Alfieri, Giovanni» (en italian). Enciclopedia Italiana. Treccani. [Consulta: 20 agost 2012].
* ↑ Massimo Mastrogregori, Sulla 'collaborazione' degli storici italiani durante il fascismo, in Belfagor, 2006, 2, pp. 151-168.
* ↑ Angelo d'Orsi, Gli intellettuali e il fascismo, in Tra Roma e Bolzano.

## Bibliografia

* AA.VV., Il fascismo nella Treccani, (prefazione di Giorgio Galli), 1997, terziaria, Milán, ISBN 8886818181
* Vincenzo Cappelletti, Gabriella Nisticò, Istituto della Enciclopedia italiana, en Enciclopedia italiana di scienze, lettere e arti, V appendice 1979-1992, vol. 2. E-Is, Roma, Istituto della Enciclopedia italiana, 1991, pp. 106–108
* Amedeo Benedetti, L'Enciclopedia Italiana Treccani e la sua biblioteca, "Biblioteche Oggi", Milán, n. 8, octubre de 2005, pp. 39–46.
* Giovanni Treccani degli Alfieri, Enciclopedia italiana Treccani: idea, esecuzione, compimento, Milán, E. Bestetti, 1939.
* Giovanni Treccani degli Alfieri, Enciclopedia italiana Treccani: come e da chi è stata fatta, Milán, Edizioni d'arte Emilio Bestetti, 1947.
* Valeria Della Valle, L'Enciclopedia Treccani, de Wikiradio de Rai Radio Tre, emitida el 18 de febrero de 2013 (podcast y streaming)
* Alessandra Cavaterra, La rivoluzione culturale di Giovanni Gentile. La nascita della Enciclopedia italiana, prefazione di Giuseppe Parlato, Siena, Cantagalli, 2014, ISBN 9788868790318
# Montalto

El Montalto és una muntanya de 2.217,4 metres d'altitud que es troba a cavall dels termes municipals de la Guingueta d'Àneu (antic terme d'Unarre) i de Vall de Cardós (antic terme d'Estaon), a la comarca del Pallars Sobirà.
Està situat al sud-est del Cap de Socorto, al sud-oest de la Collada de Montalto i al nord-oest del Cap de la Rocagran.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Antonín Bečvář

Antonín Bečvář (Stará Boleslav, 10 de juny de 1901 – 10 de gener de 1965) fou un astrònom txec, actiu a Eslovàquia, fundador de l'observatori de Skalnaté Pleso, a l'Alt Tatra.
Descobrí el cometa C/1947 F2 (Bečvář), també conegut amb les designacions 1947 III i 1947 c. Realitzà la compilació Atlas Coeli Skalnate Pleso (1951), publicada per l'Sky Publishing Corporation com a Skalnate Pleso Atlas of the Heavens. També compilà el catàleg Atlas eclipticalis, 1950.0 (1958), l'Atlas borealis 1950.0 (1962) i l'Atlas australis 1950.0 (1964).
L'asteroide (4567) Bečvář i el cràter Bečvář a la Lluna foren batejats en honor seu.
# Guido Barbujani

Guido Barbujani (Adria, 1955) és un genetista i escriptor italià. Ha treballat a la State University de Nova York i a les universitats de Pàdua i Bolonya, i des del 1996 és catedràtic de genètica i genètica de les poblacions al Departament de Ciències de la Vida i Biotecnologia de la Universitat de Ferrara, on ha treballat diversos aspectes de la diversitat genètica humana i de la biologia evolucionista. En col·laboració amb Robert R. Sokal, ha estat entre els primers a desenvolupar un mètode estadístic per confrontar dades genètiques i lingüístiques, i així reconstruir la història evolutiva de la població humana. A través de l'estudi de l'ADN i de com estan distribuïdes les diferències genètiques, ha arribat a demostrar que el concepte tradicional de raça no representa una descripció satisfactòria de la diversitat humana. És president de l'Associació Italiana de Genètica i editor de Human Heredity i BMC Genetics. Com a escriptor, ha publicat quatre novel·les i nombrosos llibres d'assaig, entre ells L'invenzione delle razze (Bompiani, 2006) premi Merk Serono 2007.

## Referències

* ↑ «Guido Barbujani». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Guins de l'Ase

El Guins de l'Ase és una muntanya de 2.961 metres que es troba entre els municipis de Lladorre, a la comarca del Pallars Sobirà i l'Arieja a França.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# The Rescuers Down Under

The Rescuers Down Under és una pel·lícula d'aventures animada nord-americana de 1990 produïda per Walt Disney Feature Animation i estrenada per Walt Disney Pictures. És la seqüela del llargmetratge d'animació de Disney de 1977 Els rescatadors, que es basava en les novel·les de Margery Sharp A The Rescuers Down Under, Bernard i Bianca viatgen a l'Australian Outback per salvar un nen anomenat Cody d'un malvat caçador furtiu que vol capturar una àguila daurada en perill d'extinció per diners. Dirigida per Hendel Butoy i Mike Gabriel (en els seus debuts com a directors) a partir d'un guió de Jim Cox, Karey Kirkpatrick, Byron Simpson i Joe Ranft, la pel·lícula compta amb les veus de Bob Newhart, Eva Gabor (en el seu paper final), John Candy i George C. Scott.
A mitjan dècada de 1980, The Rescuers s'havia convertit en un dels llançaments d'animació més reeixits de Disney. Sota la nova direcció de Michael Eisner i Jeffrey Katzenberg, es va aprovar una seqüela de llargmetratge, convertint-la en la primera seqüela de pel·lícula d'animació estrenada en cinemes per l'estudi. Després de les seves funcions a Oliver i companyia (1988), els animadors Butoy i Gabriel van ser contractats per dirigir la seqüela. Els viatges de recerca a Austràlia van servir d'inspiració per als dissenys de fons. La pel·lícula també marcaria l'ús total del sistema de producció d'animació per ordinador (CAPS), convertint-se en el primer llargmetratge creat completament de manera digital. El programari va permetre als artistes pintar digitalment els dibuixos dels animadors i després compondre les cel·les digitals sobre l'art de fons escanejat.
The Rescuers Down Under es va estrenar als cinemes el 16 de novembre de 1990, amb crítiques positives, però es va convertir en un èxit de taquilla recaptant 47,4 milions de dòlars a tot el món, tot i que es va estrenar el mateix dia que Sol a casa (amb John Candy) i Rocky 5.

## Referències

* ↑ «Fantasy, Animation Soar in 'Rescuers Down Under'». , 16-11-1990.
* ↑ «'The Rescuers Down Under': The Untold Story of How the Sequel Changed Disney Forever». , 18-12-2020.
* ↑ «First fully digital feature film». Guinness World Records. Guinness World Records Limited. [Consulta: 27 desembre 2018].
# Montsaliente

El Montsaliente és una muntanya de 2.890 metres d'altitud situada entre la vall de Cabanes i la vall de Ratera. Forma part del límit dels municipis d'Alt Àneu per Cabanes i d'Espot per Ratera, a la comarca del Pallars Sobirà.
Es troba dins del Parc Nacional d'Aigüestortes i Estany de Sant Maurici.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Anxo Rei Ballesteros

Anxo Rei Ballesteros (Codeso, Boqueixón, 1952- Vigo 2008) fou un escriptor gallec resident al Concello dá Pobra do Caramiñal.
Llicenciat en dret per la Universitat de Santiago de Compostel·la, la seva primera novel·la va aparèixer el 1977 amb el títol Dos anxos e dos mortos, en què exposa la crisi identitària de la joventut gallega del moment. Aquesta novel·la assenyala la transició entre la narrativa gallega de postguerra i el posfranquisme. Aqueix any el seu conte Querido Brais va ser premiat en el concurs del Pedrón de Ouro i editat en el volum col·lectiu corresponent a 1977. El 1992 va aparèixer la seva novel·la Loaira, que també recrea el període final de la dictadura franquista a Compostel·la, i que va aconseguir el Premi Losada Diéguez, i el 1998 el seu llibre de relats A ombra dels teus somnis. L'any 2005 va publicar la novel·la Non sei cando nos veremos.
El 1987, el grup de teatre Malbarate estrenà la seva peça teatral Xogos de damas, a Santiago de Compostel·la. La peça va ser editada l'any següent. També és autor de la versió d'A voz humana de Jean Cocteau, que va ser estrenada el 1991 sota la seva direcció.
Molt preocupat per la filosofia, ha publicat algun assaig com A outra memoria, que va aparèixer el 1989.
Va publicar alguns assajos sobre art en catàlegs com els dedicats al pintor Antonio Mir, i també alguns articles periodístics.
# Les Tuques

Les Tuques és una muntanya de 2.569 metres que es troba entre el municipi de Lladorre, a la comarca del Pallars Sobirà, i la comuna d'administració francesa d'Uston, al Coserans, del departament de l'Arieja, a Occitània.
És a l'extrem nord-est del terme de Lladorre, al sud-oest del Pic dels Tres Comtes i al nord del Port de Lladorre i de la Tuca de Salibarri. És al damunt i a llevant de la Clotada de Guiló, on hi ha l'Estanyet de Guiló. És dins del Parc Natural de l'Alt Pirineu.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya